СПИСЪЧЕН СЪСТАВ НА НАСТОЯТЕЛСТВОТО И ПРОВЕРИТЕЛНАТА КОМИСИЯ ПРИ НЧ „ПРОБУДА 1929“ С.ИЗВОР ОБЩ. БУРГАС

НАСТОЯТЕЛСТВО

1. Таня Иванова Стоянова – Рангелова - председател
2. Василка Христова Борсукова - член
3. Донка Грудева Видева - член

ПРОВЕРИТЕЛНА КОМИСИЯ

1. Иван Христов Петков - председател
2. Теменужка Стоянова Цанева - член
3. Тодорка Веселинова Бахчеванова - член

ОТЧЕТЕН ДОКЛАД

ЗА ДЕЙНОСТТА НА НЧ „ПРОБУДА 1929“ СЕЛО ИЗВОР,

ОБЩИНА БУРГАС ПРЕЗ 2023 ГОДИНА

Нашето читалище е основано от прогресивно мислещи жители на село Извор през месец октомври 1929 година. През настоящата 2024 г. ще отбележим 95 години от създаването му. То е юридическо лице с нестопанска цел за обществено-полезна дейност, самоуправляващо се културно-просветно сдружение. Удостоверението, издадено от Министерството на културата, за вписване в регистъра на народните читалища в съответствие с чл. 10 ал. 1,2 от Закона за народните читалища е под № 437 от 31. 03. 2022 г.

Целите на читалището са свързани с развитието и обогатяването на културния живот и образователната дейност на населението, да запази обичаите, традициите и родовата памет, да осигурява достъп до информация. За постигането им е уредена библиотека, читалня, фейсбук страница, има певческа фолклорна група, танцов клуб, детско – юношески групи, участващи в обредите „Коледуване“ и „Лазаруване“, клуб по йога и е отворено за сформирането на други клубове по интереси. Подредена е етнографска сбирка.

Дейности на читалището:

Библиотечна дейност: през 2023 г. са регистрирани 102 броя читалищни члена, с платен членски внос. Потребители на библиотечни документи са 298 души, които са заели 766 броя книги. Библиотеката има 823 посещения, а организираните събития са посетени от 1245 души. Библиотечният фонд към 31. 12. 2023 г. наброява 9 871 библиотечни единици. Подреден е систематично – азбучно, по авторска фамилия. Разделен е на раздели: отраслов, краеведски, детски, българска и чужда художествена литература. Бракувани са 95 броя захабени библиотечни единици. Новопостъпилите книги през годината са 635 броя, от които 103 броя са закупени по програмата на МК „Българските библиотеки – съвременни центрове за четене и информираност“. Председателят на читалищното настоятелство, г-жа Таня Стоянова-Рангелова подготви и изпрати необходимите документи и бяхме одобрени да закупим книги за сумата 1 184,64 лв. Секретарят на читалището ги обработи и сега се радват на голям интерес от страна на читателите. Читалището закупи със собствени средства книги – детска и художествена литература, за сумата от 680 лв. Останалите книги са дарения: г-жа Дарина Евтимова закупи 10 нови книги на стойност 200,00 лв. и ги дари на читалището; получихме дарения на книги от авторите им: професор Павлина Павлова -автор на стихове, детска, художествена и историческа литература; г-жа Милена Дренчева – секретар на НЧ „Георги Попаянов 1914“ гр. Малко Търново дари авторската си книга „Анекдоти и весели случки от миналото на малкотърновци“ и 4 книги от професор Кирил Еленчев, на които е редактор; г-жа Ирина Шопова дари авторската си

* 2 -

стихосбирка „Тракия – земя свещена“; народната певица Милка Андреева дари биографичната си книга „ Златният глас на Странджа“.

Книги дариха и г-н Градев-председател на НПО „Млади надежди“, г-жа Радка Митева Айрянова, г-н Христо Атанасов Христов, г-жа Петя Йорданова, г-жа Станка Димитрова, г-жа Анастасия Миланова Жинипотоку и г-жа Таня Иванова Стоянова – Рангелова.

Сърдечно благодарим на дарителите, с чиято помощ книжния фонд на библиотеката стана по-богат и интересен.

Активни читатели през годината са: учениците Анастасия и Габриела Димитрови, Кристалина Узунова и Йоана Еленкова, а от възрастните читатели Димка Иванова е прочела 159 книги, Радка Петкова – 124, Златка Евтимова – 54. Редовни читатели на библиотеката са и Анка Йончовска, Дафинка Попова, Дина Людиева, Димитринка Цвяткова, Златка Каловска, Златка Стайкова, Иванка Пчеларова, Иван Петков, Иринка Русева, Лучка Стоянова, Манда Тенева, Маргарита Богданова, Мария Кралева, Мария Карадимова, Сийка Градева, Станка Маноилова, Теменужка Цанева, Тонка Айрянова, Таня Кръстева Динева , Христо Атанасов Христов и др.

През годината се направи инвентаризация на чуждата художествена литература. Помощ указаха учениците Тихомир Димитров и Иван Вълков.

Организационна дейност: Регионалния експертно консултантски информационен център „Читалища“ към Община Бургас в лицето на главните експерти г-жа Велислава Биволарова и г-жа Калина Кунева, дава основните насоки, препоръки, консултации, информация в работата на нашето читалище и ние много разчитаме на тяхната помощ, за което им благодарим! Сътрудничим си с читалищата от Община Бургас, Отдел „Култура“ към общината и НЧ „Георги Попаянов 1914“ гр. Малко Търново. В тесни контакти сме с Кметство с. Извор, в лицето на кмета г-н Владо Стоянов, с пенсионерския и тракийския клубове с председатели г-жа Гинка Чолакова и г-н Иван Петков. В организационната дейност на читалището активно се включват всички членове на фолклорната ни група, с ръководител Донка Грудева, читалищните членове Иванка Вълчанова, Тодорка Бахчеванова, Мария Кралева, Златка Евтимова, Пенка Карайотова, Тинка Стамболиева, Екатерина Стоянова, Кристияна Стоянова, членовете на настоятелството на читалището и други читалищни членове.

На 04. 03. 2023 г. проведохме годишно-отчетно събрание на НЧ „Пробуда 1929“. На него отчетохме дейността през 2022 г. и приехме плана за 2023 г.

През месец февруари кандидатствахме в първата сесия на общински фонд „Култура“ по направление 6 – „Мобилност“, за да покрием разходите за транспорт до гр. Малко Търново, където бяхме поканени от читалището да участваме в концерта по случай 40 годишнината от основаването на фолклорния им състав „Филек“ на 29. 07. 2023 г. Бяхме одобрени и получихме сумата 288,00 лв., която е 80% от стойността на транспорта. На 23.май. секретаря на читалището участва на Коктейла на културните

* 3 -

дейци на Община Бургас. Секретарят участва във всички срещи на читалищата с представители на общината, засягащи дейността на читалищата. Ежегодно дава

информация до общината за необходимите ремонтни дейности, за читалищната и библиотечната дейност. През месец октомври участва в обучение за попълване на декларации по КПКОНПИ, за конфликт на интереси, а на 15. 12. 23 г. участва в семинар относно участието в проекти. През месец октомври, нашето читалище подаде заявление за членство в Сдружение с нестопанска цел „Местна инициативна група Камено – Бургас“, за да може да участва и в техните проекти.

На 27. Юни. 23 г., съвместно с тракийски клуб „Димитър Халачев“ с. Извор, организирахме представяне на стихосбирката „ Тракия – земя свещена“ на тракийската поетеса Ирина Шопова. Нейното вълнение се предаде на всички в залата и се получи много вълнуващо представяне.

През месец октомври поднесохме подарък и поздравихме Величка Димитрова /член на читалището/ за смелостта и да роди четвърто дете, което ще бъде отгледано в щастливото им и любящо семейство.

И през тази година родолюбивите ни съграждани дариха труд и средства на читалището. Андон, Янко и Калинка Тодорови дариха основни части от стана, на който е тъкала майка им Митра. Дина Людиева дари паламарка, Янка Славчева дари автентичните престилки на майка си, Тодорка Каловска – собственото си автентично детско сукманче, Наталия Димитрова – сукманче за лазарка. Тинка Стамболиева уши безвъзмездно 10 пояса за коледарите, а Ивайла Шишкова при нужда извършва безвъзмездно шивашки услуги на читалището. Безвъзмезден транспорт на фолклорната група със собствено превозно средство предоставя нашия кмет г-н Владо Стоянов. Г-н Никола Трифонов дари врата за склада и лично я монтира. Владимир Вълков е целогодишния неплатен дърводелец на читалището. През месец юни транспортира и постави нова врата на битовата стая, която оцеля здрава един месец. Скрила съм дупките, направени от подрастващата ни младеж, с плакати. Парични средства дариха: Пенка Димитрова – 270,00 лв., Георги Георгиев – 300,00 лв., Тошко Грудев – 100,00 лв., Владо Стоянов- 100,00 лв., Христо Бъйряков – 200 лв., Янко Киров – 60 лв., Антон Георгиев – 50,00 лв., Добринка Каракадиева – 50,00 лв., Иванка Бояджиева – 50,00 лв. Станка Маноилова – 50,00 лв. и Мария Иванова Кралева – 50,00 лв. Всичко дарени – 1280 лв. Даренията са използвани за : шев на юмурлук с дарен шаяк от Тонка Щерева – 200,00 лв. и изработка на 8 броя сукмани и престилки за лазарките с материали от шивача – 960,00 лв. Изработването на сукманите и ямурлука направи Пепа Михайлова, за което и благодарим! Закупуване на плат за пояси – 99,00 лв. Закупуване на яйца, бои, подаръци, почерпка за конкурса „Най-красиво великденско яйце“ 107,00 лв. Подаръци за децата за „Ден на динята“ – 47,00 лв. Паричен подарък на Величка Димитрова – 140,00 лв. Заплащане на музиканта на групата за репетиции и участия – 170,00 лв. Всичко платено: 1723,00 лв. Разликата от

* 4 -

443,00 лв. е доплатена с лични средства от секретаря на читалището Екатерина Георгакиева Стоянова.

С Инвестбанк – банката, с която работи читалището, сключихме договор за онлайн банкиране, с цел да избегнем високите банкови такси.

Краеведска дейност: И през отчетната година зачетохме традиционните български празници с тържества и ритуали. Закупихме мъжки ризи и елеци и ушихме пояси за коледарите, както и сукмани и престилки за лазарките. Бяха направени дарения за битовата стая, които са описани по-горе в отчета. Лакирането на стана направиха децата Тихомир Димитров и Иван Вълков. Иванка Пчеларова дари два гардероба, в които да приберем носиите. Наложи се преместване на битовата стая в по-голямо помещение. В преместването участваха: Димитър Щерев, Димитър Николов, Юлиян Дунчев, Владимир Вълков, Жулиян Стоянов, Георги и Станчо Стоянови, Сийка Градева и Маргарита Богданова. Тази година лазаруваха 21 момичета и отделиха за читалището 210,00 лв. - по 10,00 лв. от събраните от тях пари, а коледарите бяха 17 момчета и дариха 230,00 лв.

Културно – масова дейност: изпълнява се по план, приет на годишно -отчетното събрание.

06.01.2023 г. – 175 г. от рождението на Христо Ботев – витрина

21. 01. – Ден на родилната помощ – „Бабинден“ – ритуал и тържество в ресторанта с акушерка Виолета Спасова, родилка Маргарита Богданова, зет Иванка Вълчанова, свекърва Сийка Градева, музика Димо Димов и Галя Гильова.

17. 02. – 150 г. от обесването на Васил Левски – тържествен рецитал с участието на Гинка Чолакова, Тодорка Бахчеванова, Иванка Вълчанова, Николинка Ингилизова, Маргарита Богданова, Златка Евтимова. Доклад изнесе секретаря на читалището – Екатерина Стоянова, а песните изпълнени на ФГ „Дъбравка“.

18. 02. – обучение на деца да плетат мартеници от Иванка Вълчанова, Сийка Градева, Маргарита Богданова.

01. 03. – Посрещане на Баба Марта /Ив. Вълчанова/ и честване Денят на самодееца с изпълнения на ФГ „Дъбравка“

01. 03. – 145 г. от освобождението от турско робство – тържество с доклад от секретаря на читалището, рецитал и изпълнения на патриотични песни от ФГ „Дъбравка“, гост – кмета на с. Извор г-н Владо Стоянов.

04. 03. – Годишно-отчетно събрание на НЧ „Пробуда 1929“ с. Извор.

11. 03. – тържествено честване „Ден на жената“ в механа с. Извор с игри. Музика -Р. Лалов, историята на празника представена от читалищния секретар, цветя на всички жени подари кмета г-н Владо Стоянов.

27. 03. -Тържествено посрещане на Първа пролет

08. 04. – Лазаровден – 21 момичета в народни носии посетиха всички къщи в селото, като играха и пяха за берекет.

13. 04. – Конкурс за красиво Великденско яйце. Децата се запознаха със старите начини на боядисване и сътвориха изкуство върху яйцата. Гости – кмета Владо Стоянов и главен експерт от РЕКИЦ Читалища – г-жа Велислава Биволарова.

- 5 –

22 – 23. 04. – Посещение на дома на Алеко Константинов в гр. Свищов в чест на 160 г. от рождението му, организирано от читалище „Пробуда 1929“ с. Извор. Посетени бяха и Троянски манастир, гр. Севлиево, гр. Габрово и паметника на връх „Шипка“.

23. 04. Кът за Световния ден на книгата и витрина за 100 г. от рождението на Радой Ралин

24. 05. – Венец на терасата на читалището и витрина за Деня на писмеността

25. 05. – участие на ФГ „Дъбравка“ в Регионалния XVI тракийски фолклорен събор „Спасовден“ гр. Ахелой

26. 05. – участие на ФГ „Дъбравка“ във Фолклорния фестивал „Тунджа пее и танцува“ гр. Елхово

26. 05. – събор в с. Извор – концертна програма с участието на ФГ „Дъбравка“ с. Извор, народните певици Галя Гильова и Катя Георгиева, оркестър „Приятели“ с ръководител Христо Георгиев.

01. 06. – Ден на детето – детски празник в новия парк с участието на аниматори и рисунки на асфалт

11. 06.- Участие на ФГ „Дъбравка“ във фолклорен събор „Славееви нощи“ гр. Айтос

24. 06. -Еньовден – Еньова буля с наричане на пръстени и венец от билки

27. 06. – Представяне на стихосбирката „Тракия – земя свещена“ от автора ѝ тракийската поетеса г-жа Ирина Шопова

29. 07. – ФГ „Дъбравка“ участва във „Фестивала на занаятите“ в гр. Малко Търново и 40 годишнината от създаването на фолклорен състав „Филек“ към НЧ „Г. Попаянов 1914“

18. 08. – 120 г. от Илинденско – Преображенското въстание - витрина

19. 08. – 12-то издание на „Ден на динята“ с участието на аниматори, ФГ „Дъбравка“ и оркестър „Странджанско настроение“ със солист Галя Гильова. Празника се осъществява благодарение на дарението на дини от производителите – Владо Стоянов, Антон Георгиев, Тошко Грудев, Янко Евтимов, Венцислав Вълчанов и Веско Атанасов.

04. 09. – 138 г. от Съединението на България – рецитал от учениците Йоана, Милица, Кристалина, Стилияна, Мартин, Георги и Данаил, слово произнесе г-н Иван Петков – председател на тракийски клуб „Димитър Халачев“, имената на загиналите във войните изворци прочетоха Златка Евтимова, Тодорка Бахчеванова Иванка Вълчанова. Бяха поднесени цветя пред паметните плочи над входа на църквата и паметната плоча на войводата Димитър Тодоро Халачев.

22. 09. – 115 г. от обявяването на Независимостта на България – витрина

21 – 24. 09. – участие на ФГ „Дъбравка“ в Международен фолклорен фестивал в гр. Кум Бургас – Турция

01.11. – Тържество за „Денят на Народните будители“ – слово от секретаря на читалището – Екатерина Стоянова, патриотични песни изпълнени от ФГ „Дъбравка“ и рецитал с участието на Гинка Чолакова, Пенка Карайотова, Иванка Вълчанова, Иринка Русева и Златка Евтимова.

19. 11. – участие на ФГ „Дъбравка“ в „Крайморски фестивал“ – кв. Крайморие , гр.Бургас

20. 11. – Тържествено отбелязване на „Денят на християнското семейство“ със семейства от с. Извор. Секретарят на читалището поздрави присъстващите и ги запозна с историята на празника, прочетохме няколко стихотворения за семейството, активистките от читалището – Г. Чолакова, В. Борсукова, С. Градева и Ив. Вълчанова представиха сценка, диджей Радо ни забавлява със забавни игри и музика.

* 6 -

08- 09. 12. – Посещение на гр. Варна, гр. Белослав-Музея за стъкло, Побитите камъни и к. к-с „Св.св. Константин и Елена“.

16. 12. – Запалване на Коледните светлини – тържество, организирано съвместно с кметство с. Извор. Кмета на селото, г-н Владо Стоянов, откри тържеството и включи коледната украса. Продължихме с изпълнения на ФГ „Дъбравка“, малките коледари – Георги, Тихомир, Тодор, Жеко и Йордан, пяха коледарски песни, посрещнахме Дядо Коледа /Митко Караджов/ и Снежанка /Милица Андреева/, които раздаваха подаръци на децата, срещу изпълнено стихотворение или песен, диджей Радо се погрижи за народните хората, в които се включиха публиката и изпълнителите и за веселото настроение.

18. 12. – Тържество за 179 г. от рождението на Капитан Петко войвода, организирано съвместно с тракийския и пенсионерския клубове.

24. 12. – Коледуване – 17 момчета, облечени в коледарски носии, посетиха къщите на Бъдни вечер, като наричаха и пяха за здраве и благославяха стопаните.

Читалището предоставя на младежите стая за тихи игри, тенис маса и джаги, които се използват предимно в почивните дни и ваканциите. Джагите и тенис масата се нуждаят от основен ремонт.

През 2024 година читалището ще работи по новия календарен план.

Благодаря на дарителите и членовете на НЧ „Пробуда 1929“ за подкрепата!

Изготвил: Читалищен секретар Екатерина Георгакиева Стоянова

Председател: Таня Иванова Стоянова - Рангелова

ЕИК 000045732, 0889129085, [chitalishteizvor1929@abv.bg](mailto:chitalishteizvor1929@abv.bg)

ПРОЕКТО – ПЛАН СМЕТКА ЗА ДЕЙНОСТТА НА НЧ „ПРОБУДА 1929“ С. ИЗВОР

ПРЕЗ 2024 ГОДИНА

1. **УВОД**

Народно читалище „Пробуда 1929“ с. Извор е създадено през 1929 г. като самоуправляващо се културно-просветно сдружение на жителите на с. Извор. В дейността му могат да участват всички лица, независимо от тяхната народност, етническа принадлежност, лично и обществено положение и имуществено състояние.

Читалището е единствения духовен културно-образователен център в с. Извор. Като пазител на традиции, фолклор и морални ценности, неговото съществуване и развитие са от ключово значение за селото.

1. **АНАЛИЗ**

СИЛНИ СТРАНИ:

* Ползване на целия втори етаж от масивна общинска сграда
* Съхранени през годините обичаи в село Извор
* Богат опит в провеждането на културно-масова дейност
* Отлично взаимодействие с местната власт, пенсионерския и тракийския клубове
* Поддържане на певческия и танцовия фолклорни състави, коледарската и лазарската групи и заниманията по здравословна практика.

СЛАБИ СТРАНИ:

* Липса на средства за оценка на енергийната ефективност на сградата
* Не е осигурен достъп за инвалиди до читалището
* Недостатъчен материален ресурс за организиране на школи и кръжоци, за организиране на фестивали, изложби и други с гостуващи културни дейци, за закупуване на женски и мъжки носии
* Недовършен ремонт на стария киносалон, чиято сцена се ползваше от читалището.

**-2-**

ПРЕДИМСТВА:

* Читалището е единственото духовно, културно и образователно средище в селото
* Запазва народните традиции и фолклор
* Създава връзка между поколенията.

ЗАКОНОВА БАЗА:

* Закон за Народните читалища
* Закон за Обществените библиотеки
* Устава на читалището.

МИСИЯ:

Като единствена културна и образователна институция в селото, нашата мисия е да се борим за запазване и проспериране на читалището, защото то е пазител на традиции, фолклор, морални ценности и неговото съществуване и просперитет са от ключово значение за живота на селото.

ВИЗИЯ И ЦЕННОСТИ:

Повишаване на духовните, културните, образователните и моралните ценности на жителите на селото.

Популяризиране на запазените традиции и обичаи.

1. ОСНОВНИ ЦЕЛИ

* Да задоволява потребностите на населението на село Извор, свързани с развитие и обогатяване на културния му живот и образователна дейност.
* Да работи за запазване на обичаите и традициите.
* Да възпитава и утвърждава национално самосъзнание.
* Да осигурява достъп до информация.
* Да буди и развива стремежа на подрастващите към знание и просвета.

-3-

4. ДЕЙНОСТИ

БИБЛИОТЕЧНО – ИНФОРМАЦИОННА:

* Обновяване на библиотечния фонд, съобразен с различните категории читатели
* Периодично подреждане на библиотечния фонд, да се уведомяват редовните читатели за новополучена литература
* Поддържане на електронно – информационни мрежи.

КУЛТУРНО – МАСОВА ДЕЙНОСТ:

Поддържане на фолклорния и танцовия състави, лазарската и коледарската групи, продължаване на упражненията по лечебна практика и разкриване на други според интересите на хората, включване на по-голям брой ученици в рециталите.

КРАЕЗНАНИЕ, КРАЕВЕДСКА ДЕЙНОСТ:

* Опазване и поддържане на етнографската сбирка
* Отбелязване на дати и събития, свързани с местната и националната история и традиции
* Възстановяване на летописната книга на село Извор

УЧАСТИЕ В ПРОЕКТИ И МЕСТНИ ПАРТНЬОРСКИ ПРОГРАМИ

КУЛТУРЕН КАЛЕНДАР ЗА 2024 ГОДИНА:

Културният календар на НЧ „Пробуда 1929“ за 2024 г. включва отбелязване на дати от националния и местен културен календар, с активното участие на ученици, певческия и танцовия състави към читалището. С най-голямо значение за местните жители е празника на селото – народния събор на село Извор, който традиционно се провежда на 24-ти май и включва богата фолклорна и спортна програма. Във финансирането му се включват много доброволци и местния бизнес, а Община Бургас участва със средства по „Културна програма“. Като традиция се утвърди и честването на „Денят на динята“.

Месец януари – честване на 20 годишен юбилей на Фолклорна група

„Дъбравка“ към читалището

06. 01. – 175 г. от рождението на Христо Ботев / 1848 – 1876 /-витрина

-4-

21. 01. – Ден на родилната помощ /Бабинден/ - ритуал и тържество

22. 01. – Честване 145 г. от смъртта на Любен Каравелов с литературно четене на негови творби

14. 02. – 1 155 г. от смъртта на Константин – Кирил Философ – запознаване с живота и делото му

18. 02. – 151 г. от обесването на Васил Левски – витрина

01. 03. – Баба Марта – обучение на децата да изработват мартенички

Ден на самодееца – отпразнуване с певческия и танцовия състави

03.03. – 146 г. от Освобождението от турско робство – рецитал и музикална програма; Участие на ФГ „Дъбравка“ в тържеството в Дома на НХК, организирано от Община Бургас и СП 2004

08. 03. – Международен ден на жената – празник с жените от селото; Участие на ФГ „Дъбравка“ в Общинската програма за „Денят на жената“

10. 03. – Кукеровден

17. 03. – Сирни заговезни - паликош

22. 03. – Първа пролет – излет край село

02. 04. – Международен ден на детската книга – състезание за литературно четене на приказки

27. 04. – Лазаровден – Лазаруване на момичетата из селото, облечени в народни носии и изпълняващи обредни песни и танци

02. 05. – Велики четвъртък – Конкурс за красиво боядисано великденско яйце

м. май. – участие на ФГ „Дъбравка“ в Национален тракийски събор „Гергьовден“ гр. Поморие, в Регионален тракийски събор „Спасовден“ гр. Ахелой, във Фолклорен фестивал „Тунджа пее и танцува“ гр. Елхово

11. 05. – Професионален празник на българските библиотекари от 2006 г.

24. 05. – Ден на славянската писменост, на българската просвета и култура – провежда се традиционния народен събор на с. Извор с фолклорна програма и народни борби

01. 06. – Ден на детето – организиране на празник за децата в парка на селото

м. юни. – участие на ФГ „Дъбравка“ във фолклорен събор „Славееви нощи“ гр. Айтос

-5-

24. 06. – Еньовден – обичай „Еньова буля“

м. юли. – участие на ФГ „Дъбравка“ във фолклорно надпяване „Празник на българската народна песен“ гр. Средец

20. 07. – Илинден – песнопения в параклиса „Св. Илия“ край с. Извор

16. 08. – Ден на динята – детско парти и фолклорен концерт на площада

06. 09. – Съединение на Княжество България с Източна Румелия – тържество в двора на читалището, съвместно с тракийския и пенсионерския клубове

м. септември – участие на ФГ „Дъбравка“ в Национален фестивал „С песните на Комня“ гр. Средец; участие в Международен фолклорен фестивал в гр. Кум Бургас - Турция

22. 09. – 116 г. от провъзгласяване на Независимостта на България /1908 г./ - витрина

01. 10. – Празник на българските певци и музиканти, Международен ден на музиката, Международен ден на възрастните хора /от 1991 г./ - тържество, съвместно с пенсионерския клуб

29. 10. – 110 години от смъртта на Пейо Крачолов Яворов

Месец октомври – организиране на екскурзия из България, участие на ФГ „Дъбравка“ в Тракийски събор в местн. Минерални бани

1. 11. – Ден на народните будители – тържество

21. 11. – Ден на християнското семейство – тържество

06. 12. – Никулден – запалване на Коледните светлини; участие на ФГ „Дъбравка“ в организирания от СП 2004 Бургас, Никулденски концерт

22. 12. – Новогодишно тържество и раздаване на подаръци от Дядо Коледа

24. 12. – Бъдни вечер – Коледуване – момчета, облечени в коледарски носии, посещават домовете, като пеят коледарски песни и наричат за здраве и плодородие.

МАТЕРИАЛНО – ТЕХНИЧЕСКА БАЗА

През 2024 г. читалището ще трябва да осигури отопление на стаята за тихи игри. Читалището се нуждае от външен и вътрешен ремонт и боядисване.

ФИНАНСИРАНЕ НА ДЕЙНОСТИ

Финансирането на читалищната дейност е обвързана пряко с държавната и общинската субсидии и приложеното предложение би претърпяло изменение при промяна на финансовата помощ.

-6-

ПРИХОДИ:

Държавна субсидия 19 000,00 лв.

Допълваща субсидия 1 000,00 лв.

Членски внос 400,00 лв.

Всичко: 20 400,00 лв.

РАЗХОДИ:

ФРЗ 17 000,00 лв.

Културни дейности 2 000,00 лв.

Книги и библиотечни материали 340,00 лв.

Интернет услуги 400,00 лв.

Счетоводни услуги 360,00 лв.

Текущи ремонти и външни услуги 300,00 лв.

Всичко: 20 400,00 лв.

Председател: …………………/Таня Стоянова-Рангелова/

ОДОБРИЛ:

Г-жа Саватева

Зам. Кмет „Култура, туризъм и спорт“

ПЛАН – СМЕТКА

ЗА КУЛТУРНИТЕ ПРОЯВИ НА НАРОДНО ЧИТАЛИЩЕ

„ПРОБУДА 1929“ С. ИЗВОР, ОБЩ. БУРГАС ЗА 2024 ГОДИНА,

СУБСИДИРАНИ ОТ ОБЩИНА БУРГАС

МЕСЕЦ МАЙ

24 МАЙ – ДЕН НА СЛАВЯНСКАТА ПИСМЕНОСТ, НА БЪЛГАРСКАТА ПРОСВЕТА И КУЛТУРА И ПРАЗНИК – СЪБОР НА РОДНОТО СЕЛО, КОЙТО ПО ТРАДИЦИЯ СЕ ОТБЕЛЯЗВА С КОНЦЕРТНА ПРОГАМА И НАРОДНИ БОРБИ

1. Озвучаване на празничен концерт ……………………. 300,00 лв.
2. Концертна програма ………………………………………… 700,00 лв.

Общо: ……………………………………………… 1 000,00 лв.

Словом: Хиляда лева.

Председател: …………….. / Таня Стоянова – Рангелова /